Mariagerfjord vil i fremtiden være et af de områder, som kan blive ramt af højvande.

I december sidste år var der senest oversvømmelse i Hobro, som skabte en del problemer ud mod Hobro Vesterfjord, hvor en parkeringsplads blev oversvømmet. Ifølge DMIs klima-atlas, vil vi i fremtiden i højere grad se, at vandstanden flere steder i landet kan stige til et faretruende niveau. Og det har fået Mariagerfjord Kommune til at reagere. Her har man tænkt dén risiko ind - i forbindelse med en planlagt renovering af kajen i Mariager Havn. - Vi har valgt at tage en klimasikring med, det vil sige, at kajkanten i dag er 1 meter og 40 centimeter, og den vil vi så forhøje til 1 meter og 70 centimeter. Det betyder, at så har man sikret en 100 års hændelse, hvis de prognoser, vi har, håber stik, siger Jens Jeppsen, projektleder, Mariagerfjord Kommune.